LT Europos Sąjungos oficialusis leidinys C 247/62

Europos regionų komiteto nuomonė „Europos piliečių iniciatyva“

(2018/C 247/10)

Pranešėjas Luc Van den Brande (BE/EPP), Europos ir Flandrijos ryšių palaikymo agentūros pirmininkas Pamatiniai dokumentai COM(2017) 482 final SWD(2017) 294 final

I. SIŪLOMI PAKEITIMAI

1 pakeitimas

1 straipsnis

Europos Komisijos siūlomas tekstas RK pakeitimas Dalykas Dalykas Šiuo reglamentu nustatomos iniciatyvos, kuria Europos Komisija raginama, neviršydama savo įgaliojimų, pateikti atitinkamą pasiūlymą tam tikru klausimu, dėl kurio piliečiai mano, kad Sutartims įgyvendinti reikalingas Sąjungos teisės aktas (toliau – Europos piliečių iniciatyva, arba iniciatyva), teikimo tvarka ir sąlygos. Šiuo reglamentu nustatomos iniciatyvos, kuria Europos Komisija raginama, neviršydama savo įgaliojimų, pateikti atitinkamą pasiūlymą tam tikru klausimu, dėl kurio piliečiai mano, kad Sutartims įgyvendinti reikalingas Sąjungos teisės aktas, kaip nustatyta Sutarties dėl Europos Sąjungos veikimo (SESV) 288 straipsnyje (toliau – Europos piliečių iniciatyva, arba iniciatyva), teikimo tvarka ir sąlygos.

Paaiškinimas

Nuoroda į Sutarties dėl Europos Sąjungos veikimo 288 straipsnį pateikiama siekiant paaiškinti, kad teisės aktas yra susijęs ne tik su teisiškai privalomais reglamentais, direktyvomis ir sprendimais, bet ir su privalomosios galios neturinčiomis rekomendacijomis ir nuomonėmis.

2 pakeitimas

1 straipsnis

Europos Komisijos siūlomas tekstas RK pakeitimas Dalykas Dalykas Šiuo reglamentu nustatomos iniciatyvos, kuria Europos Komisija raginama, neviršydama savo įgaliojimų, pateikti atitinkamą pasiūlymą tam tikru klausimu, dėl kurio piliečiai mano, kad Sutartims įgyvendinti reikalingas Sąjungos teisės aktas (toliau – Europos piliečių iniciatyva, arba iniciatyva), teikimo tvarka ir sąlygos. Šiuo reglamentu nustatomos iniciatyvos, kuria Europos Komisija raginama, neviršydama savo įgaliojimų, pateikti atitinkamą pasiūlymą tam tikru klausimu, dėl kurio piliečiai mano, kad Sutartims įgyvendinti reikalingas Sąjungos teisės aktas (toliau – Europos piliečių iniciatyva, arba iniciatyva), teikimo tvarka ir sąlygos. Suprantama, kad teiginys „Sutartims įgyvendinti“ taip pat apima pagal ES sutarties 48 straipsnį Komisijai suteiktą galimybę teikti projektus dėl Sutarčių keitimo.

Paaiškinimas

Europos Sąjungos sutarties 48 straipsnyje numatyta, kad Komisija gali teikti Tarybai projektus dėl Sutarčių keitimo. Kadangi Komisija turi įgaliojimus siūlyti Sutarties pakeitimus, piliečių iniciatyvos, kuriose siūlomi tokie pakeitimai, taip pat turi būti laikomos priimtinomis.

3 pakeitimas

4 straipsnio 4 dalis

RK pakeitimas RK pakeitimas Komisijos ir valstybių narių teikiama informacija ir pagalba Komisijos ir valstybių narių teikiama informacija ir pagalba Užregistravusi iniciatyvą pagal 6 straipsnį, Komisija pateikia tos iniciatyvos turinio vertimus į visas oficialiąsias Sąjungos kalbas, kad jie būtų skelbiami registre ir naudojami pritarimo pareiškimams rinkti pagal šį reglamentą. Organizatorių grupė gali papildomai pateikti priedo ir, priklausomai nuo konkretaus atvejo , II priede nurodyto ir pagal 6 straipsnio 2 dalį pateikto teisės akto projekto vertimus į visas oficialiąsias Sąjungos kalbas , kad jie būtų skelbiami registre. Užregistravusi iniciatyvą pagal 6 straipsnį, Komisija pateikia tos iniciatyvos turinio vertimus į visas oficialiąsias Sąjungos kalbas, kad jie būtų skelbiami registre ir naudojami pritarimo pareiškimams rinkti pagal šį reglamentą, įskaitant priedo ir, jei taikytina , II priede nurodyto ir pagal 6 straipsnio 2 dalį pateikto teisės akto projekto vertimus, kad jie būtų skelbiami registre.

Paaiškinimas

Atrodo, būtų pagrįsta, jei Europos Komisija, užregistravusi iniciatyvą, taip pat pateiktų priedo dokumentų vertimus, ypač teisės akto projekto vertimus, jeigu tai yra iniciatyvos dalis.

4 pakeitimas

6 straipsnis

RK pakeitimas RK pakeitimas Registracija Registracija 1. Pritarimo iniciatyvai pareiškimai gali būti renkami tik po to, kai Komisija iniciatyvą užregistruoja. 1. Pritarimo iniciatyvai pareiškimai gali būti renkami tik po to, kai Komisija iniciatyvą užregistruoja. 2. Organizatorių grupė registracijos prašymą Komisijai pateikia registre. 2. Organizatorių grupė registracijos prašymą Komisijai pateikia registre. Teikdama prašymą organizatorių grupė taip pat: Teikdama prašymą organizatorių grupė taip pat: a) perduoda II priede nurodytą informaciją viena iš oficialiųjų Sąjungos kalbų; a) perduoda II priede nurodytą informaciją viena iš oficialiųjų Sąjungos kalbų; b) jei grupę sudaro daugiau nei 7 nariai, nurodo tuos septynis narius, į kuriuos reikia atsižvelgti taikant 5 straipsnio 1 ir 2 dalis; b) jei grupę sudaro daugiau nei 7 nariai, nurodo tuos septynis narius, į kuriuos reikia atsižvelgti taikant 5 straipsnio 1 ir 2 dalis; c) priklausomai nuo konkretaus atvejo nurodo, kad pagal 5 straipsnio 7 dalį įsteigtas juridinis subjektas. c) priklausomai nuo konkretaus atvejo nurodo, kad pagal 5 straipsnio 7 dalį įsteigtas juridinis subjektas. Nedarant poveikio 5 ir 6 dalių taikymui, Komisija priima sprendimą dėl prašymo per du mėnesius nuo jo pateikimo. Nedarant poveikio 5 ir 6 dalių taikymui, Komisija priima sprendimą dėl prašymo per du mėnesius nuo jo pateikimo. Komisija registracijos prašymą pateikia nepriklausomam 7 narių komitetui, kurį sudaro teisininkai, mokslininkai ir Europos pilietinės visuomenės atstovai. Komitetas vertina registracijos prašymo priimtinumą. Su organizatorių grupe jis gali surengti svarstymą. Komitetas pateikia motyvuotą sprendimą Komisijai, kuri, juo remdamasi, priima atitinkamą sprendimą. 3. Komisija iniciatyvą užregistruoja, jeigu: (…) 3. Komisija iniciatyvą užregistruoja, jeigu:

Paaiškinimas

Vienas iš pagrindinių klausimų dėl naujojo reglamento tebėra interesų konfliktas ir Komisijos monopolis visais procedūros etapais. Todėl siūloma, kaip nurodyta 2015 m. priimtoje RK nuomonėje, sprendimą dėl registracijos patikėti nepriklausomam komitetui, sudarytam iš teisininkų, mokslininkų ir Europos pilietinės visuomenės atstovų.

5 pakeitimas

8 straipsnis

Europos Komisijos siūlomas tekstas RK pakeitimas Rinkimo laikotarpis Rinkimo laikotarpis 1. Nedarant poveikio 11 straipsnio 6 dalies taikymui, visi pritarimo pareiškimai surenkami per ne ilgesnį kaip 12 mėn. laikotarpį nuo organizatorių grupės pasirinktos datos (toliau – rinkimo laikotarpis). Ta data negali būti vėliau nei praėjus trims mėnesiams nuo iniciatyvos užregistravimo pagal 6 straipsnį. 1. Nedarant poveikio 11 straipsnio 6 dalies taikymui, visi pritarimo pareiškimai surenkami per ne ilgesnį kaip 18 mėn. laikotarpį nuo organizatorių grupės pasirinktos datos (toliau – rinkimo laikotarpis). Ta data negali būti vėliau nei praėjus trims mėnesiams nuo iniciatyvos užregistravimo pagal 6 straipsnį. Organizatorių grupė informuoja Komisiją apie pasirinktą datą ne vėliau kaip likus 10 darbo dienų iki tos datos. Organizatorių grupė informuoja Komisiją apie pasirinktą datą ne vėliau kaip likus 10 darbo dienų iki tos datos. Kai organizatorių grupė pageidauja nutraukti pritarimo pareiškimų rinkimą nepraėjus 12 mėn. nuo rinkimo laikotarpio pradžios, ji informuoja Komisiją apie datą, kurią rinkimo laikotarpis turi užsibaigti. Kai organizatorių grupė pageidauja nutraukti pritarimo pareiškimų rinkimą nepraėjus 18 mėn. nuo rinkimo laikotarpio pradžios, ji informuoja Komisiją apie datą, kurią rinkimo laikotarpis turi užsibaigti.

Paaiškinimas

Surinkti vieną milijoną parašų yra didelis darbas ir šiuo tikslu reikia piliečiams pateikti daug informacijos bei ugdyti jų sąmoningumą. Kad organizatorių grupė savo galutinį tikslą galėtų pasiekti per vienerius metus, ji turi būti labai gerai organizuota. Reikėtų vengti tokios situacijos, kai Europos piliečių iniciatyvas gali inicijuoti tik tarpvalstybinės sudėties didelės nevyriausybinės organizacijos. Todėl siūloma pareiškimų rinkimo laikotarpio trukmę prailginti iki 18 mėnesių. Tai darytų mažesnį atgrasomąjį poveikį potencialiems iniciatyvų teikėjams.

6 pakeitimas

14 straipsnis

Europos Komisijos siūlomas tekstas RK pakeitimas Paskelbimas ir viešas svarstymas Paskelbimas ir viešas svarstymas 1. (…) 1. (…) 2. Per tris mėnesius nuo iniciatyvos pateikimo organizatorių grupei suteikiama galimybė pristatyti iniciatyvą viešame svarstyme. 2. Per tris mėnesius nuo iniciatyvos pateikimo organizatorių grupei suteikiama galimybė pristatyti iniciatyvą viešame svarstyme. Viešą svarstymą Komisija ir Europos Parlamentas kartu organizuoja Europos Parlamente. Svarstyme suteikiama galimybė dalyvauti kitų Sąjungos institucijų ir patariamųjų organų atstovams, taip pat suinteresuotiesiems subjektams. Viešą svarstymą Europos Parlamentas organizuoja Europos Parlamente. Svarstyme suteikiama galimybė dalyvauti kitų Sąjungos institucijų ir patariamųjų organų atstovams , nacionalinių parlamentų atstovams , taip pat suinteresuotiesiems subjektams. Komisija ir Europos Parlamentas užtikrina, kad atitinkamiems viešiems ir privatiesiems interesams būtų atstovaujama tolygiai. Europos Parlamentas užtikrina, kad svarstyme atitinkamiems interesams būtų atstovaujama tolygiai. 3. Komisijai svarstyme atstovaujama atitinkamu lygmeniu. 3. Komisijai svarstyme atstovaujama atitinkamu lygmeniu. 4 . Po svarstymo Europos Parlamentas priima rekomendaciją Europos Komisijai dėl veiksmų, kurių reikėtų imtis atsakant į nagrinėjamą Europos piliečių iniciatyvą.

Paaiškinimas

Geriausia vieta, kurioje organizatorių grupė gali paaiškinti savo iniciatyvą – tai Europos Parlamentas. Todėl būtų logiška, jei Europos Parlamentas prisiimtų visą atsakomybę už šio svarstymo organizavimą. Nėra jokių institucinių priežasčių, dėl kurių į šį organizacinį darbą turėtų būti įtraukta Europos Komisija. Tai taip pat padidintų organizatorių pasitikėjimą skaidriu ir nepriklausomu svarstymu. Į šį procesą įtraukus nacionalinius parlamentus būtų padidintos galimybės pradėti Europos masto diskusijas.

Svarbu, kad Europos Parlamentas po svarstymo priimtų savo poziciją dėl atitinkamos iniciatyvos.

7 pakeitimas

Po 15 straipsnio įterpti naują straipsnį:

Europos Komisijos siūlomas tekstas RK pakeitimas Iniciatyvas, dėl kurių negauta 12 straipsnio 5 dalyje numatyto sertifikato, tačiau dėl kurių per rinkimo laikotarpį surinkta 75 % parašų, Komisija pateikia Europos Parlamentui, Europos ekonomikos ir socialinių reikalų komitetui ir Europos regionų komitetui susipažinti.

Paaiškinimas

Patirtis parodė, kad kai kurios iniciatyvos, dėl kurių nesugebėta surinkti reikalaujamo pritarimo pareiškimų skaičiaus, turėjo novatoriškos vertės Europos politikai. Todėl būtų gaila prarasti tokiomis iniciatyvomis siunčiamą politinę žinią. Europos Parlamentas, atsižvelgdamas į socialinę ir politinę tokių iniciatyvų svarbą, galėtų nuspręsti parengti savo paties iniciatyvas.

8 pakeitimas

24 straipsnis

Europos Komisijos siūlomas tekstas RK pakeitimas Peržiūra Peržiūra Komisija reguliariai peržiūri Europos piliečių iniciatyvos taikymą ir ne vėliau kaip per penkerius metus nuo šio reglamento taikymo pradžios, o vėliau kas penkerius metus, Europos Parlamentui ir Tarybai pateikia šio reglamento taikymo ataskaitą. Ataskaitos skelbiamos viešai. Komisija reguliariai peržiūri Europos piliečių iniciatyvos taikymą ir ne vėliau kaip per trejus metus nuo šio reglamento taikymo pradžios, o vėliau kas trejus metus, Europos Parlamentui ir Tarybai pateikia šio reglamento taikymo ataskaitą. Ataskaitos skelbiamos viešai.

Paaiškinimas

Europos piliečių iniciatyvos įgyvendinimą svarbu reguliariai vertinti, atsižvelgiant ne tik į procedūras, bet ir į jos politinį poveikį bei faktinį piliečių įtraukimą į politiką. Būtina peržiūras atlikti laiku, kad būtų galima imtis taisomųjų veiksmų, todėl trejų metų laikotarpis būtų tinkamesnis. Jeigu šis naujas reglamentas nebus įgyvendintas tinkamai, nesėkmę patirs ir Europos piliečių iniciatyva.

II. POLITINĖS REKOMENDACIJOS

EUROPOS REGIONŲ KOMITETAS

1. 2015 m. spalio 13 d. Regionų komitetas priėmė nuomonę dėl Europos piliečių iniciatyvos (EPI) ( 1 ) . Parengti nuomonę paskatino Europos Komisijos ataskaita dėl Reglamento Nr. 211/2011 taikymo. Kadangi vykdomos procedūros metu gauta daug svarbios grįžtamosios informacijos, Regionų komitetas paragino persvarstyti pirmiau minėtą reglamentą.

2. Europos projektas yra skirtas europiečiams. Europos dalyvaujamąją demokratiją reikia suvokti kaip Europos piliečių skatinimą dalyvauti ES politikoje ir kurti Europos ateitį. Sutartis (10 straipsnio 3 dalis) suteikia kiekvienam piliečiui teisę dalyvauti demokratiniame Sąjungos gyvenime.

3. Europos piliečių iniciatyva yra Europos piliečių teisė. Ji gali padėti sumažinti jaučiamą Europos Sąjungos demokratijos trūkumą ir įveikti atotrūkį tarp ES piliečių ir Europos institucijų bei politikos formuotojų. Besitęsiant ES ekonomikos ir pasitikėjimo krizei labai svarbu suteikti galimybių užmegzti atvirą dialogą tarp ES piliečių siekiant išvengti tolesnio nusivylimo Europos integracija. Tai itin svarbu siekiant įgyti ar susigrąžinti jaunų europiečių, kurie galbūt nebetiki Europos integracijos procesu, pasitikėjimą. Suteikiant piliečiams teisėkūros iniciatyvos teisę, EPI kaip tarpvalstybine priemone atveriama galimybė dalyvauti ES politinėje darbotvarkėje ir siekiama skatinti Europos masto diskusijas Europos piliečiams rūpimais klausimais.

4. Europos Sąjungos sutarties 11 straipsnyje numatyta, kad ES institucijoms tenka užduotis informuoti piliečius ir atstovaujamąsias asociacijas ir suteikti jiems galimybę skelbti nuomones apie visas Sąjungos veiklos sritis ir viešai jomis keistis. Tame pačiame straipsnyje aiškiai nurodyta, kad, siekdama užtikrinti Sąjungos veiksmų nuoseklumą ir skaidrumą, Europos Komisija plačiai konsultuojasi su suinteresuotomis šalimis; Europos Komisija turėtų laikytis esminio „atskaitomybės“ reikalavimo, kuris yra būtinoji demokratijos ir gero valdymo sąlyga, užtikrinant griežtą atitiktį Sutarčių dvasiai.

5. Siekiant užtikrinti, kad EPI galėtų tapti rezultatyvia ES demokratinės struktūros dalimi, itin svarbu, kad sėkmingos Europos piliečių iniciatyvos paskatintų tikrus politinius debatus ir ES institucijos imtųsi platesnio masto atsakomųjų politinių veiksmų.

6. EPI nepakeičia Europos Komisijos iniciatyvos teisės, kuri užtikrino tvirtesnės Sąjungos integracijos pažangą ir kuri turi būti toliau taikoma. EPI – dar vienas būdas geresniam piliečių tarpusavio supratimui skatinti ir ji ES diskusijoms suteikia tarptautinį matmenį, o tai naudinga visai ES institucinei sistemai, įskaitant ir pačią Europos Komisiją; todėl EPI gali būti labai geras „veikiančios demokratijos“ pavyzdys.

7. Europos piliečių iniciatyva suteikia Europos piliečiams galimybę dalyvauti Europos sprendimų priėmimo procese ir daryti poveikį ES politikos darbotvarkei. Tačiau Komisija turi parengti papildomas iniciatyvas, kuriomis siekiama sustiprinti pilietinį dialogą ir priartinti žmones prie įvairių sričių ES politikos. EPI turėtų būti laikoma viena iš priemonių siekti dalyvaujamosios demokratijos tikslų, tačiau nereikėtų tikėtis, kad ši iniciatyva automatiškai užtikrins visuomenės dalyvavimą ES sprendimų priėmimo procese.

8. Būtina atkreipti dėmesį į Sutartyje numatytas galimybes, susijusias su dalyvaujamąja demokratija, ir ypač į vertikalųjį pilietinį dialogą ( 2 ) . Siekdama palaikyti „atvirą, skaidrų ir nuolatinį dialogą su atstovaujamosiomis asociacijomis ir pilietine visuomene“ (ES sutarties 11 straipsnio 2 dalis), Europos Komisija galėtų inicijuoti „dialogo režimą“, pagal kurį ES institucijos daugiausia dėmesio skirtų esminių dalykų įgyvendinimui, o ne procedūroms. EPI nėra darbinė bendro sprendimų priėmimo priemonė – ji turi būti vertinama kaip esminis dalyvaujamosios demokratijos ramstis, skirtas svarstymams, bendradarbiavimui ir bendro kūrimo procesui, ir laikoma galimybe kreiptis į Europos Komisiją didelį susirūpinimą keliančiais klausimais siekiant didinti informuotumą ir skatinti tarpusavio supratimą.

9. Europos piliečių iniciatyva yra dalyvaujamosios demokratijos išraiška, papildanti atstovaujamosios demokratijos sąvoką; ji sustiprina teises, susijusias su Europos Sąjungos pilietybe, ir viešas diskusijas apie Europos politiką; ji turėtų didinti piliečių atsakomybę už Sąjungą ir tapatinimąsi su ja.

10. Reikėtų stiprinti teisinį ir politinį dalyvavimą skatinančias priemones, kad atsirastų nauja valdymo struktūra, pagrįsta daugiapakopio valdymo principu. Daugiapakopis valdymas iš esmės yra daugiakanalis, todėl jis suteikia daugiau galimybių „aktyviam“ Europos pilietiškumui. Svarbiausia – sukurti naujoviško atstovavimo interesams sistemą, kurioje žmonės jaustųsi atstovaujami vienodai nepaisant jų tapatybės įvairovės.

11. Europos viešoji erdvė piliečių ir sprendimų priėmėjų diskusijoms yra svarbi ES teisėtumui ir atskaitomybei. Demokratijos trūkumą galima pašalinti tik sukūrus Europos viešąją erdvę, į kurią yra integruotas demokratinis procesas.

12. Politinės rekomendacijos dėl dalyvaujamosios demokratijos Europos lygmeniu, pateiktos 2015 m. spalio 13 d. priimtoje Regionų komiteto nuomonėje, visiškai neprarado savo aktualumo.

Naujas reglamentas dėl Europos piliečių iniciatyvos

13. 2015 m. priimtoje nuomonėje Regionų komitetas nurodė, kad dabartinės formos EPI neskatins dalyvaujamosios demokratijos, nes procedūra ir įvairios taisyklės apima pernelyg daug administracinių ir techninių apribojimų, kliūčių ir trikdžių, kurie atgrasys piliečius dalyvauti Europos demokratiniame procese. Be to, dabartinė piliečių iniciatyva neleidžia piliečiams daryti įtakos Europos politikos darbotvarkei ir politinių sprendimų priėmimo procesui.

14. Pritardamas požiūriui, kurį jau išreiškė Europos Parlamentas, Europos ekonomikos ir socialinių reikalų komitetas ir Europos ombudsmenas, Regionų komitetas mano, kad naujasis reglamentas yra svarbus žingsnis teisinga kryptimi siekiant pagerinti EPI procedūras.

Naujame reglamente numatyti procedūriniai ir administraciniai patobulinimai

15. Regionų komitetas palankiai vertina toliau nurodytus Komisijos pasiūlyme dėl naujo reglamento išdėstytus procedūrinius ir administracinius patobulinimus: — Iniciatyvą teikiantys piliečiai yra fiziniai asmenys (organizatoriai), tačiau nuo šiol jie gali įsteigti juridinio asmens statusą turintį subjektą, kad būtų sumažinta organizatorių baudžiamoji atsakomybė už sukčiavimą ir didelį aplaidumą. — Parašų rinkimo laikotarpis ir toliau yra 12 mėnesių, tačiau iniciatyvos organizatoriams po registracijos suteikiamas papildomas trijų mėnesių laikotarpis, per kurį jie turi priimti sprendimą dėl pareiškimų rinkimo laikotarpio pradžios datos. — Pritarimo pareiškimą gali pasirašyti visi vyresni nei 16 metų amžiaus asmenys. — Supaprastinti reikalavimai, taikomi asmens duomenims, kuriuos privalo pateikti kiekvienas pritarimo pareiškimą pasirašantis asmuo. Bus sudaryta galimybė visiems ES piliečiams pritarti iniciatyvai pagal savo pilietybę, nepriklausomai nuo gyvenamosios vietos. Komisija siūlo dvi pasirinktinas pritarimo pareiškimų formas (šiuo metu valstybėse narėse naudojama 13 skirtingų formų). — Patobulinta registravimo procedūra, įskaitant galimybę iniciatyvas registruoti iš dalies, o ne atmesti visą iniciatyvą kaip nepriimtiną, Komisijai užregistruojant tik priimtiną dalį. — Bus sukurta internetinė EPI skirta bendradarbiavimo platforma organizatorių diskusijoms, konsultacijoms ir paramai jiems teikti. — Komisija sukurs ir valdys internetinę centrinę pritarimo pareiškimų rinkimo sistemą, kad būtų paprasčiau rinkti ir rūšiuoti pritarimo pareiškimus, o nacionalinėms institucijoms – juos patikrinti. Komisija šią sistemą parengs, suteiks jai nuolatinę prieglobą ir leis ja naudotis nemokamai. — Užregistravusi EPI, Komisija ją išvers į visas ES kalbas ir apie naują EPI informuos visas kitas ES institucijas ir įstaigas. — Komisija teiks paramą (galimiems) EPI organizatoriams (valstybių narių prašoma įsteigti vieną ar daugiau informacijos centrų). — Komisija vykdys informuotumo didinimo ir komunikacijos veiklą EPI klausimais.

Tebetrūksta politinio požiūrio

16. Nepaisant pirmiau nurodytų į naująjį reglamentą įtrauktų pasiūlymų ir priemonių, kuriais siekiama patobulinti EPI procedūrą ir pašalinti daug kliūčių, vis dar susidaro įspūdis, kad Komisija yra užėmusi nepakankamai atvirą ir pernelyg atsargią poziciją. Tai ypač akivaizdu nagrinėjant labiau politinius piliečių iniciatyvos aspektus: — Dalyvaujamoji demokratija yra itin svarbi siekiant atkurti arba didinti pasitikėjimą Europos projektu. Todėl EPI turi būti vertinama kaip tarptautinė priemonė, leidžianti piliečiams dalyvauti Europos demokratiniame procese ir suteikianti jiems galimybę pareikšti savo nuomonę formuojant ES politiką, kaip viešoji Europos erdvė piliečių ir politikos formuotojų diskusijoms. Naujasis reglamentas nesuteikia tam tinkamo pagrindo. — Dabartinis interesų konfliktas iš Komisijos pusės daro didelę žalą EPI veiksmingumui skatinant piliečių dalyvavimą ir pasitikėjimą: Komisija tuo pačiu metu turi būti ir viena svarbiausių informacijos teikėjų bei EPI struktūros rėmėjų, ir pagrindinė EPI gavėja, priimanti sprendimus dėl iniciatyvų registravimo ir priimtinumo. — Naujajame reglamente niekaip nesprendžiamas Komisijos interesų konfliktas, būtent tai, kad ji yra: 1) pagrindinė informacijos teikėja, 2) piliečių iniciatyvos paramos struktūra, 3) institucija, į kurią privalo kreiptis organizatoriai ir kurioje jie turi užsiregistruoti, 4) institucija, kuri nusprendžia, ar iniciatyva gali būti užregistruota, ir 5) organizacija, kuri privalo imtis tolesnių veiksmų įgyvendinant sėkmingas EPI. Nesugebėjimas išspręsti šio interesų konflikto toliau daro žalą Europos piliečių iniciatyvos veiksmingumui ir teisėtumui. Todėl 2015 m. priimtoje nuomonėje RK pasiūlė įsteigti nešališką ad hoc komitetą, kurį sudarytų ekspertai, mokslininkai ir teisininkai ir kuris vertintų priimtinumo kriterijus, veikdamas tarsi „išmintingųjų taryba“ arba „Europos piliečių palaikymo grupė“. — Komisija nustato, kad EPI galima tik Komisijos kompetencijai priklausančiose srityse, kuriose pagal Sutartis gali būti reikalaujama ES teisės akto. Komisija ištikimai laikosi grynai formalaus požiūrio ir nesuteikia pakankamai aiškumo remiantis kriterijais, kurie turi būti nustatyti. Tai gali paskatinti savavališkus vertinimus ir riziką, užkertant kelią bet kokioms atviroms ir skaidrioms politinėms diskusijoms. — Analogiškai, Komisija nepateikė jokio pasiūlymo, kad būtų patenkintas pageidavimas priimti piliečių iniciatyvas, kuriomis siūloma keisti ES sutartis. — Atitikties reikalavimuose būtų buvę prasminga nurodyti piliečių teises bei pareigas ir subsidiarumo principą. — Kai kurios piliečių iniciatyvos buvo pradėtos dėl svarbių klausimų, tačiau nesurinko milijono arba kai kuriose šalyse mažiausio reikalaujamo skaičiaus parašų. Tokios EPI tiesiog nutraukiamos. Vis dėlto tais atvejais, kai surinkta daug parašų, Komisija turėtų parengti tinkamų sprendimų, kad nebūtų ignoruota galima politinė žinia ir piliečių susitelkimas. — Komisija savo oficialiame atsakyme dėl EPI, kuri surinko daugiau kaip milijoną parašų, turėtų išsamiai ir skaidriai paaiškinti visuomenei savo politinius sprendimus. Turėtų būti užtikrinta politiškai tvirta tolesnė veikla. — Europos Parlamentui tenka esminis vaidmuo inicijuojant politinę diskusiją su plačiąja visuomene, pavyzdžiui, rengiant numatytus viešuosius svarstymus. Be to, Parlamentas turėtų užtikrinti tolesnius su sėkmingomis EPI susijusius politinius veiksmus ir atsižvelgti į reikiamo parašų skaičiaus nesurinkusių EPI siunčiamą politinę žinią. — Reikėtų rimtai apsvarstyti galimybes imtis labiau struktūruotų ilgalaikių veiksmų atsižvelgiant į Europos Parlamento svarstymus, sudarant piliečiams sąlygas peržiūrėti veiksmus, kurių buvo imtasi atsakant į sėkmingas EPI ir tęsti diskusijas šiuo klausimu. Reikėtų apsvarstyti galimybę paskelbus Europos Komisijos nuomonę dėl EPI surengti antrą oficialų svarstymą, kurį organizuotų Europos Parlamentas ir kuriame dalyvautų EPI šalininkai, sudarant galimybes visoms suinteresuotosioms šalims tęsti diskusijas.

Bendro informuotumo ir žinių apie EPI didinimas

17. Svarbu užtikrinti visuomenės informuotumą apie EPI. Šiuo tikslu reikėtų organizuoti viešinimo ir propagavimo kampanijas, kad EPI būtų plačiau nušviesta žiniasklaidoje ir kad apie ją daugiau sužinotų visuomenė.

18. EPI gali būti veiksminga demokratinio dalyvavimo priemonė. Todėl Komisija ir valstybės narės turėtų skleisti kiek įmanoma daugiau informacijos apie šią priemonę, kad į ją atkreiptų dėmesį kuo daugiau piliečių ir būtų paskatintas aktyvus dalyvavimas ją įgyvendinant.

Regionų komiteto bei vietos ir regionų valdžios institucijų indėlis

19. Komisija turėtų taip pat remti ir skatinti vietos ir regionų lygmens išrinktus atstovus dėti daugiau pastangų informuojant savo piliečius apie EPI priemonę.

20. EPI suteikia ES piliečiams priemonę, leidžiančią jiems aktyviai dalyvauti formuojant Europos politiką. Europos regionų komitetas pripažįsta jam pačiam tenkantį vaidmenį bei pareigas ir šiuo požiūriu pabrėžia savo Biuro sprendimą ( 3 ) dėl RK dalyvavimo Europos piliečių iniciatyvose. Komitetas pakartoja, kad yra pasirengęs remti RK politinei kompetencijai priklausančias EPI, kurios laikomos politiškai aktualiomis, pavyzdžiui: teikti paramą Europos Komisijai įvertinant siūlomas EPI vietos ir (arba) regioninio aktualumo ir subsidiarumo požiūriu; organizuoti renginius, susijusius su EPI; padėti vykdyti decentralizuotą komunikaciją EPI klausimais; prireikus rengti nuomones savo iniciatyva dėl EPI; aktyviai dalyvauti svarstymuose Europos Parlamente ir vykdant tolesnę politinę veiklą; remti sėkmingų EPI įgyvendinimą ir prireikus pagal jas parengtų teisės aktų taikymą.

2018 m. kovo 23 d., Briuselis Europos regionų komiteto pirmininkas Karl-Heinz LAMBERTZ

(1) OL C 423, 2015 12 17, p. 1.

(2) Reaching out to ES citizens; A new opportunity ‘About us, with us, for us’, pranešimas, kurį parengė Luc Van den Brande, specialusis Europos Komisijos pirmininko Jean-Claude Juncker patarėjas, 2017 m. spalio mėn.

(3) 144-asis Regionų komiteto biuro posėdis, 2013 m. balandžio 10 d., 8 punktas, CDR1335–2013_11_00_TRA_NB-item 8.